Rino Serra/Le fior dël mal/066


LXVI. Ij gat 
Ij moros fërvent e ij savant austeri 
A-j veulo bin istess ant la pì veja età, 
Ai gat potent e anche doss, orgheuj ëd la ca, 
Che coma lor son frèidolos e sedentari. 

Amis ëd la siensa e 'd lòn ch'a fà piasì, 
Lor serco 'l silensi e l'oror dla tënëbrura; 
L'Erebo a-j pijrija për cavaj da sepoltura, 
S'a podèisso al servilism pieghé l'orgheuj soasì. 

Lor a pijo e seugno le nobij atitùdin 
Dle gròsse sfins ëstèise al fond ëd solitùdin, 
Ch'a smijo 'ndurmisse 'nt un seugn ch'a finiss nen; 

Ij sò ren fertij a son pien ëd lusor magich, 
E 'd póer d'òr, che coma sabia fin-a a ven 
A traponté vagament ij sò lumet mistich. 

Rino Serra
Leteratura piemontèisa
Baudelaire